OpenLLM-France/wikimedia huggingface dataset:
# Pévange

Pévange és un municipi francès, situat al departament del Mosel·la i a la regió del Gran Est. L'any 2007 tenia 50 habitants.

## Demografia
### Població

El 2007 la població de fet de Pévange era de 50 persones. Hi havia 24 famílies, de les quals 4 eren unipersonals (4 homes vivint sols), 8 parelles sense fills, 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

Tots els 21 habitatges que hi havia el 2007 eren l'habitatge principal de la família. Tots els 21 habitatges eren cases. Dels 21 habitatges principals, 20 estaven ocupats pels seus propietaris i 1 estava llogat i ocupat pels llogaters; 3 tenien quatre cambres i 18 en tenien cinc o més. 18 habitatges disposaven pel capbaix d'una plaça de pàrquing. A 8 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Pévange el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 0 |
| 4 | 60 a 64 | 4 |
| 0 | 55 a 59 | 0 |
| 4 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 0 | 35 a 39 | 0 |
| 4 | 30 a 34 | 0 |
| 12 | 25 a 29 | 8 |
| 4 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 0 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 27 persones, 22 eren actives i 5 eren inactives. De les 22 persones actives 19 estaven ocupades (8 homes i 11 dones) i 3 estaven aturades (3 homes). De les 5 persones inactives 4 estaven jubilades i 1 estava classificada com a «altres inactius».

### Activitats econòmiques

L'any 2000 a Pévange hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Pévange a l'INSEE.
* Évolution et structure de la population Fitxa amb el detall de dades de Pévange a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Raiamas salmolucius

Raiamas salmolucius és una espècie de peix cipriniforme de la família dels ciprínids.

## Morfologia

Els mascles poden assolir els 18 cm de longitud total.

## Distribució geogràfica

Es troba a la conca del riu Congo i al llac Tanganyika.

## Referències

* 1 2 FishBase (anglès)
* ↑ Lévêque, C. i J. Daget 1984 Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren. Vol. 1.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Page, Lawrence M. & Burr, Brooks M. (1991): Freshwater Fishes, p. 131, Houghton Mifflin, Nova York, Estats Units. ISBN 0-395-91091-9.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Raid

«Raid» té aquests significats:
* RAID, sistema d'emmagatzemament de la informació que combina diversos discs durs d'igual capacitat que davant del sistema funcionen com una única unitat lògica
* Raid (família), família de peixos de l'ordre dels raïformes a la qual pertanyen les rajades
* Raid d'aventura, esport extrem que combina més d'una disciplina de resistència, inclosa l'orientació i/o de navegació
* Ral·li raid, modalitat de curses motoritzades de llarga distància
# Raichur

Raichur (en canarès ರಾಯಚೂರು) és una ciutat i municipalitat de Karnataka, capital del districte de Raichur, prop del riu Tungabhadra, a l'Índia. La ciutat destaca per la seva fortalesa construïda per Gore Gangaya Ruddivaru el 1294, però disposa també d'algun palau, fortificacions, mesquites i temples. Consta al cens del 2001 amb una població de 205.634 habitants; el 1901 tenia 22.165 habitants. Fou teatre de la lluita entre Vijayanagar i els bahmànides de Gulbarga fins que a la decadència d'aquestos va passar als adilxàhides de Bijapur. Conquerit el sultanat per Aurangzeb el 1686, una guarnició mogol es va establir al fort de Raichur. Un palau al costat del fort fou utilitzat pels britànics com a presó. La Jama Masjid (mesquita principal) de la ciutat data de 1618.

## Bibliografia

* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.

## Enllaços externs

* Lloc oficial de la ciutat Arxivat 2006-10-26 a Wayback Machine.
* Raichur Arxivat 2007-03-10 a Wayback Machine.
# Quentin Garcia

Quentin Garcia (Melun, 26 de maig de 1987) és un jugador professional d'hoquei sobre gel.
Garcia jugà dos anys a Grenoble. El 2007 va fitxar pel Lyon Hockey Club, club al que va pertànyer fins 2009, sent traspassat al Montpellier. Va disputar tres temporades allà, amb una cessió entre mig a l'equip canadenc dels Barons. Després d'una temporada al Cholet, l'any 2015 emigra a Canadà, on ha jugat per diversos equips de divisions inferiors.
El 2006 era membre del campió de la Ligue Magnus. El 2007, el seu equip va quedar vice-campió de la FFHG Division 2 (el tercer nivell de l'hoquei gel professional francès).

## Referències

* ↑ «Quentin Garcia» (en anglès). eliteprospects.com. [Consulta: 11 desembre 2021].

## Enllaços externs

* pàgina web del Lyon Hockey Club Arxivat 2008-12-17 a Wayback Machine.
# Radamist

Radamist (georgià: რადამისტი), príncep reial georgià, va ser rei d'Armènia de l'any 51 al 53 i del 54 al 55.
L'any 51, el rei georgià Pharsman I d'Ibèria va trair el seu germà Mitridates d'Armènia, a qui va fer fugir a Garni una fortalesa on s'estacionava una guarnició romana, propera a l'actual Erevan, i va col·locar al tron el seu propi fill Radamist. El cap de la guarnició romana Celi Pol·lió, subornat per Radamist, va permetre una entrevista del rei enderrocat amb el seu nebot, i durant l'entrevista Radamist va capturar traïdorament Mitridates i el va fer matar. Seguidament Radamist va ser proclamat rei. El governador de Capadòcia, Juli Poligne, que va anar a Armènia per posar ordre, també va ser subornat, i finalment va acceptar els fets.
El rei Vologès I de Pàrtia, disconforme amb el que havia passat, va envair Armènia i va conquerir Artaxata, on va proclamar rei el seu germà Tiridates I l'any 53, però a l'hivern, en retirar-se els soldats parts per una epidèmia, Radamist va recuperar el poder. Es va sobrepassar en les venjances i repressions produïdes, i la noblesa se li va girar en contra i es va produir una revolta general cap a finals del 54 o al 55) i va haver de fugir, i Tiridates va tornar a ser rei l'any 55. La dona de Radamist, Zenòbia d'Armènia, filla de Mitridates d'Armènia, que era la seva cosina, es va quedar enrere ja que estava embarassada i cansada, per tal de no endarrerir la fugida del seu marit. Radamist va córrer al seu costat, i ella va demanar-li que ja que no podia seguir, la matés i la deixés. El marit li va clavar l'espasa i la va abandonar vora el riu. Uns pagejos la van trobar encara viva, la van curar i al veure les seves vestidures reials la van portar davant de Tiridates, que la va tractar com una reina. Tàcit, en els seus Annales, explica la història, un fet que va inspirar Prosper Jolyot de Crébillon per a la seva tragèdia Radamist i Zenòbia, de la qual deriva l'òpera de Händel Radamisto, del 1720.
Radamist va tornar al Regne d'Ibèria, on un temps després va morir assassinat per ordre del seu pare, assabentat que conspirava contra ell.

## Referències

* 1 2 Toumanoff, Cyril. The chronology of the early kings of Iberia (en anglès). Nova York: Fordham University Press, 1969, p. 10.
* ↑ Tàcit, Annals, XII, 46, 51; XII, 37
* ↑ Rawlinson, George. The seven great monarchies of the ancient eastern world. Nova York: A.L. Burt, [1901?], p. XVI, 1-2.

## Bibliografia

* René Grousset, Histoire de l'Arménie des origines à 1071, Paris, Payot, 1947.
# Ramón Miranda Pérez

Ramón Miranda Pérez (Bueu, 7 de novembre de 1909 - Bueu, 23 de desembre de 1968) fou un futbolista gallec de la dècada de 1930.

## Trajectòria

Jugava d'extrem. La seva trajectòria esportiva transcorregué entre dos clubs, l'Stadium Avilesino i el Racing Club de Ferrol. Fou fitxat pel FC Barcelona per la temporada 1933-34, disputant un partit de lliga espanyola i deu del Campionat de Catalunya. Una greu lesió en el partit de lliga que jugà frenaren la seva brillant carrera. Retornà als seus clubs anteriors, Stadium i Racing, on acabà la seva carrera esportiva.

## Referències

* 1 2 3 «RAMON MIRANDA». Circulo Racinguista, 19-07-2008. [Consulta: 7 maig 2016].
* ↑ Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.
* ↑ «MIRANDA». 1919racingferrol. Arxivat de l'original el 2016-09-16. [Consulta: 7 maig 2016].

## Enllaços externs

* Perfil a BDFutbol Futbolista
* Perfil a BDFutbol Entrenador
# Ramón Moliné Robert

Ramón Moliné Robert (Blanes, 20 d'agost de 1945 - Santa Cruz de Tenerife, 7 de maig de 2024) va ser un jugador de bàsquet català. Amb els seus 1,88 metres jugava de pivot.

## Carrera esportiva

Va jugar dos anys a l'equip del seu municipi, i després dos anys més al Pineda. La temporada 1965-66 va fitxar pel Joventut de Badalona, avalat per Nino Buscató, i va jugar a l'equip badaloní durant dues temporades on va formar part de l'equip que va guanyar la primera lliga espanyola del club el 1967. Moliné va fer el servei militar a Tenerife, sent cedit per la Penya al RC Náutico. A Tenerife es va casar i establí la seva residència a Santa Cruz de Tenerife. Va jugar al Náutico durant vuit temporades. Es va retirar de la pràctica esportiva als 30 anys per motius professionals, en ser nomenat director general d'una important entitat asseguradora.
Va tenir dues filles, Ana i Yolanda, sent la segona de les dues també jugadora de basquetbol i 50 vegades internacional amb la selecció espanyola femenina. Actualment és regidora a l'Ajuntament de Santa Creu de Tenerife.

## Referències

* ↑ «Ramón Moliné, entre los que ganaron la primera Liga para el Joventut» (en castellà). Basket Manía, 17-03-2017 [Consulta: 30 agost 2018].
* ↑ «Ramón Moliné: “En la Avenida de Anaga cayeron todos, menos el Madrid”» (en castellà). Radio Marca Tenerife, 27-03-2017 [Consulta: 31 agost 2018]. Arxivat 11 de setembre 2018 a Wayback Machine.
* ↑ Labrador, Acacio «RAMON MOLINE: "Dejar el Náutico fue para mi un goIpe muy duro"» (en castellà). Mundo Deportivo, 09-10-1975, p. 24 [Consulta: 10 setembre 2018].
* ↑ «Yolanda Moliné, una internacional de estirpe» (en castellà). El día, 06-08-2018.
# Regions autònomes de Portugal

A Portugal, una regió autònoma és una secció de territori que, degut a les seves característiques específiques, fou dotada d'un estatus político-administratiu i òrgans de govern propis. Cada regió autònoma té el seu govern regional (òrgan de poder executiu) i la seva assemblea legislativa (òrgan de poder legislatiu). Segons la seva organització territorial, Portugal té dues regions autònomes, totes dues insulars: Madeira i les Açores. Juntes tenen una superfície de 3134 km² (un 3,6% de la superfície total de l'Estat) i una població que representa el 4,6% dels habitants de l'Estat.

## Administració

La sobirania de la República és representada a les regions autònomes pel Representant de la República, que és nomenat pel President de la República. L'assemblea legislativa regional és escollida per sufragi universal directe i secret, pel mètode de la representació proporcional de la regla D'Hondt. D'acord amb els resultats electorals obtinguts a l'assemblea, el Representant de la República nomena el President del Govern regional. Actualment, els presidents dels governs de les regions autònomes són Alberto João Jardim (del PSD) a Madeira i Vasco Cordeiro (del PS) a les Açores.

### Assemblea legislativa regional

L'assemblea té competència legislativa en matèries d'interès específic per a la regió que no estiguin reservades com a competència pròpia dels òrgans de sobirania de la República, i pot presentar propostes de llei a l'Assemblea de la República. Les assemblees regionals tenen competència exclusiva sobre iniciatives legislatives en matèria dels estatuts político-administratius de les seves regions autònomes; els diputats i el govern poden presentar-ne propostes de modificació a l'Assemblea de la República.

### Representant de la República

Aquest càrrec fou creat a la sisena revisió de la Constitució (Llei Constitucional n. 1/2004, del 24 de juliol del 2004) que va eliminar la figura del Ministre de la República i la va substituir per la del Representant de la República, la nomenació i exoneració del qual és competència exclusiva del President de la República. El Representant de la República representa la sobirania de l'Estat a cada regió autònoma, segons l'article 230 de la Constitució. Així doncs, amb aquesta substitució, es va transferir el càrrec cap a l'esfera política del President de la República, del qual passà a ser-ne el representant i amb el qual sol coincidir el seu mandat.
Són competències del Representant de la República:
* Nomenar el President del Govern Regional, tenint en compte els resultats electorals, segons el punt n.4 de l'article 231 de la Constitució.
* Nomenar i exonerar els altres membres del Govern Regional mitjançant una proposta del respectiu President segons el punt n.3 del mateix article.
* Signar i fer publicar els decrets legislatius regionals i els decrets reglamentaris regionals, segons l'article n.233 de la Constitució.
* Exercir el dret a vet sobre les lleis regionals, segons els articles n.278 i 279 de la Constitució.

## Referències

* ↑ «Regions autònomes de Portugal». Gran Enciclopèdia Catalana. Barcelona: Grup Enciclopèdia Catalana.
# Regionalització del Perú (1987-1992)

La primera regionalització del Perú fou un intent de nova divisió administrativa supradepartemental, intentada en aquest país entre el 1987 i el 1992.
Les regions foren creades per llei 24650 de 19 de març de 1987. Van quedar desactivades el 1992 quan foren substituïdes per 24 CTAR (Consejos Transitorios de Administración regional) un per a cada departament, que oficialment ja foren creats el 3 de febrer de 1998 per la llei 26922. Per a Lima i El Callao que no van poder crear el seu propi CTAR, es va organitzar la Corporación de Desarrollo de Lima y Callao (CORDELICA).
Les regions foren:
Inicialment les regions havien de ser onze, ja que San Martín i La Libertad havien de formar una regió amb el nom de Regió de Raúl Haya de la Torre. San Martín s'hi va oposar i mitjançant una consulta popular va rebutjar ser part de la nova entitat i va optar per constituir-se en regió unidepartamental; La Libertad va haver de seguir el mateix camí.
# Dinorfina

Les dinorfines, dynorphins (Dyn), són una classe de pèptids opioides que sorgeixen de la proteïna precursora prodinorfina. Quan la prodinorfina és escindida durant el procés per proproteinoconvertasa 2 (PC2), s'alliberen múltiples pèptids actius: dinorfina A, dinorfina B i α / β-neo-endorfina.
Les dinorfines exerceixen els seus efectes principalment a través del receptorκ-opioide (KOR).

## Producció

La dinorfina es produeix en moltes parts del cervell, inclòs l'hipotàlem, l'estriat, l'hipocamp i la medul·la espinal. Es pot veure patrons d'expressió gènica a partir de l'Allen Brain Atlas en ratolí, macacos i humans.

## Referències

* ↑ «Prodynorphin processing by proprotein convertase 2. Cleavage at single basic residues and enhanced processing in the presence of carboxypeptidase activity». J. Biol. Chem., 273, 2, 01-01-1998, pàg. 829–36. DOI: 10.1074/jbc.273.2.829. PMID: 9422738.
* ↑ «Prodynorphin storage and processing in axon terminals and dendrites». FASEB J., 20, 12, 01-10-2006, pàg. 2124–6. DOI: 10.1096/fj.06-6174fje. PMID: 16966485.
* 1 2 «Neuropeptides in hyperthermia». Prog. Brain Res., 162, 2007, pàg. 277–93. DOI: 10.1016/S0079-6123(06)62014-1. PMID: 17645924.
* ↑ Opioid systems in the dentate gyrus. 163, 2007, p. 245–63. DOI 10.1016/S0079-6123(07)63015-5. ISBN 978-0-444-53015-8.
* ↑ «Dynorphin A activates bradykinin receptors to maintain neuropathic pain». Nat. Neurosci., 9, 12, 01-12-2006, pàg. 1534–40. DOI: 10.1038/nn1804. PMID: 17115041.
* ↑ Search Results for "pdyn"

## Enllaços externs

* «Dinorfina» (en anglès). Medical Subject Headings.
# Armando González

Armando González fou un futbolista paraguaià.

## Selecció del Paraguai

Va formar part de l'equip paraguaià a la Copa del Món de 1950 i a la Copa Amèrica de 1949.

## Referències

* ↑ (anglès) Championnat sud-américain 1949 a RSSSF
* ↑ «1950 FIFA World Cup Brazil». Arxivat de l'original el 2011-10-25. [Consulta: 4 gener 2018].
* ↑ Armando González Fitxa i estadístiques a la FIFA
# Jaume Xarau

Jaume Xarau i Texidor (Caldes de Montbui, 1843 - Buenos Aires, 31 d'agost del 1918) va ser un organista i compositor català que s'establí a l'Argentina.

## Biografia

Durant cinc anys estudià música a l'abadia de Montserrat. Posteriorment va ser fagot de l'orquestra del gran Teatre del Liceu de Barcelona i va fer d'organista en diverses esglésies de la rodalia barcelonina. Viatjà a París i hi aprengué Harmonia i Composició. L'any 1865 emigrà a l'Argentina, i després d'haver fet diverses feines va ser contractat com a fagot a l'orquestra del Teatro Argentino. Uns anys més tard (1873) va ser requerit per estrenar el nou orgue de la catedral. A instàncies del president Sarmiento, renovador de l'ensenyament argentí, es traslladà a Córdoba per dedicar-s'hi a l'ensenyament i a la direcció de cors escolars i hi romangué uns anys fins al 1883. Tornà a la seva plaça a l'orgue de la catedral bonaerense i hi tocà fins a la mort el 1918. Va ser molt apreciat per les seves qualitats artístiques.
Com a compositor fou autor d'un Te Deum i de peces de saló, a banda d'un gran nombre d'havaneres i tangos que entre el 1870 i el 1880 compongué especialment per a les societats carnavaleres de la capital argentina.
Va morir a Buenos Aires el 31 d'agost de 1918.

## Obres

* El amoroso (1895), vals per a piano
* Elisa, masurca
* Lanceros del Club Social de Córdoba
* Mercedes, polca
* Te Deum (1887)

## Notes

* ↑ Crònica de l'estrena de l'orgue
* ↑ Segons algunes fonts, fins al 1913 Arxivat 2012-09-07 a Wayback Machine.; segons altres fins al 1918
* ↑ « maestro Jaime Xarau, who was highly respected not only by his musical colleagues but also by the community of Buenos Aires » — http://www.ezequielmusic.com/book/6.pdf
* ↑ «Notícies». Ressorgiment, Núm. 26, 01-09-1918, pàg. 429.
# Jamshid Mahmoudi

Jamshid Mahmoudi (persa: جمشید محمودی, nascut el 1983) és un director, guionista i productor de cinema afganès. Mahmoudi és força conegut per Chand metre moka'ab eshgh (2014) i Rona, Madar-e Azim (2018). Mahmoudi va néixer el 1983 a Parvan, Afganistan. He is the brother of Navid Mahmoudi.

## Filmografia
### Pel·lícules

| Any | Títol | Director | Guionista | Productor | Notes |
| 2014 | Chand metre moka'ab eshgh | Sí | Sí | No | Seleccionada com a entrada afganesa a la millor pel·lícula en llengua estrangera als Premis Oscar de 2014 |
| 2016 | Raftan | No | Sí | Sí | Seleccionada com a entrada afganesa a la millor pel·lícula en llengua estrangera als Premis Oscar de 2016 |
| 2018 | Rona, Madar-e Azim | Sí | Sí | No | Seleccionada com a entrada afganesa a la millor pel·lícula en llengua estrangera als Premis Oscar de 2018 |
| 2019 | Seven and a Half | No | No | Sí | |
| 2020 | Mordan dar abe motahhar | No | No | Sí | |

### Vídeo casolà

| Any | Títol | Director | Guionista | Productor | Notes |
| TBA | The Lion Skin | Sí | Sí | Sí | distribuït per Filmnet |

### Televisió

| Any | Títol | Director | Guionista | Notes | Cadena |
| 2010 | It could be The last one | Sí | Sí | Telefilm | IRIB TV5 |
| 2017–2018 | Awning | Sí | No | Sèrie de televisió | IRIB TV2 |
| 2019 | Sweetheart | Sí | No | Sèrie de televisió | IRIB TV2 |

## Referències

* ↑ «جمشید محمودی - عکس ها و تصاویر، بیوگرافی و زندگی نامه | منظوم» (en persa). Manzoom. [Consulta: 28 novembre 2021].
* ↑ «جمشید محمودی - بیوگرافی جمشید محمودی | مشخصات». moshakhasat.ir. [Consulta: 28 novembre 2021].
* ↑ «Jamshid Mahmoudi | Dreamlab Films». www.dreamlabfilms.com. [Consulta: 28 novembre 2021].
* ↑ «جمشید محمودی | بیوگرافی + عکس‌های جمشید محمودی | سلام‌سینما». www.salamcinama.ir. [Consulta: 28 novembre 2021].
* ↑ «جستجو» (en persa). www.filimo.com. [Consulta: 28 novembre 2021].
* ↑ «بیوگرافی جمشید محمودی به همراه داستان زندگی شخصی و عکس های اینستاگرامی» (en persa). مجله اینترنتی استاربینو, 20-12-2019. [Consulta: 28 novembre 2021].
* ↑ filcin.com. «بیوگرافی جمشید محمودی» (en persa). filcin.com | فیلسین. [Consulta: 28 novembre 2021].
# La Vila (Tagamanent)

La Vila és una casa de Tagamanent (Vallès Oriental) inclosa a l'Inventari del Patrimoni Arquitectònic de Catalunya.

## Descripció

Casa en ruïnes de la qual queden restes de parets i una torre de cinc pisos, amb teulada a quatre vessants amb finestres quadrades i allindades i pedres cantoneres. S'observen, en els llenços dels murs que resten dempeus, forats per encastar bigues de fusta. Presenta sota el ràfec una decoració de petits arquets.

## Referències

* ↑ «La Vila». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 octubre 2017].